Heimlich สำหรับเด็กอ่อน Heimlich แบบยืน Heimlich แบบนอน Heimlich ช่วยตัวคุณเอง
เริ่มจากหาที่ราบที่มั่นคงแข็งแรง วางเด็กอ่อนลงตรงนั้น คว่ำหน้าลง แต่ให้เด็กหันหน้าไปข้างๆ จะได้หายใจสะดวก จากนั้นให้คุณคุกเข่าลงใกล้ๆ กับเท้าของเด็ก หรือจะประคองตัวเด็กให้คว่ำหน้าลงบนตักคุณเองก็ได้ ใช้สันมือทุบเร็วๆ 5 ครั้ง ตรงกลางระหว่างกระดูกสะบักทั้ง 2 ข้างของเด็ก ถ้าทำถูกต้อง อะไรที่ติดคออยู่ก็น่าจะหลุดออกมาอย่างรวดเร็ว ถ้าจะใช้วิธีนี้ช่วยเด็ก ต้องกระแทกสันมือลงไปอย่างมั่นคง แต่อย่าแรงเกินไป และห้ามออกแรงกดหนักๆ เพราะเด็กจะบาดเจ็บได้ การใช้สันมือกระแทก ผนวกกับแรงโน้มถ่วง จะช่วยอะไรก็ตามที่ติดคอเด็ก หลุดออกมาได้ในที่สุด ถ้าอะไรที่ติดคอยังไม่ยอมหลุดออกมา ให้ใช้มือประคองหัวเด็ก แล้วเอียงให้หัวอยู่ต่ำกว่าเท้าเล็กน้อย วางมือที่กระดูกหน้าอกครึ่งล่างของเด็ก ให้มืออยู่ตรงกลางกระดูกหน้าอกพอดี ไม่เอียงไปข้างใดข้างหนึ่ง จากนั้นกดลงไปตรงๆ 5 ครั้งติดต่อกัน ถ้าอะไรที่ติดคอหลุดออกมา ก็เลิกปฐมพยาบาลได้เลย ถ้าปฐมพยาบาลครั้งแรกแล้วอะไรที่ติดคอเด็กไม่หลุดออกมา ให้พาส่งโรงพยาบาลหรือเรียกรถพยาบาลทันที ระหว่างที่รอ ให้ลองทุบหลังซ้ำ รวมถึงกระแทกหน้าอกตามขั้นตอน เพราะถ้าลองทำซ้ำ อะไรที่ติดคออยู่อาจจะหลุดออกมาได้ ปกติใครสำลักหรือหายใจไม่ออก จะเอามือไปกุมรอบคอ ถ้าคุณสังเกตว่ามีคนทำท่าดังกล่าว ให้รีบมองหาสัญญาณอื่นที่บอกได้ว่าเขามีอะไรติดคออยู่ ถ้าเขามีอาการดังต่อไปนี้ ให้รีบช่วยเขาด้วยวิธี Heimlich ทันที  หายใจไม่ออก หรือหายใจติดขัดเสียงดัง พูดไม่ได้ ไอขับอะไรที่ติดคอออกมาไม่ได้ ริมฝีปากและเล็บกลายเป็นสีม่วงหรือเทา หมดสติ บอกคนที่สำลัก ว่าคุณกำลังจะช่วยเขา ให้เขาเตรียมตัวรับการปฐมพยาบาลแบบ Heimlich Maneuver บอกไปให้มั่นใจ เขาจะได้รู้ว่าคุณรู้ตัวว่ากำลังทำอะไรอยู่ ยืนแยกขารับน้ำหนักตัวให้มั่นคง ค่อยๆ เอาแขนโอบรอบเอวเขา แล้วเอนตัวเขาไปข้างหน้าเล็กน้อย กำมือข้างหนึ่ง จะข้างไหนก็ได้ไม่สำคัญ ให้แนบกำปั้นของคุณใต้ชายโครง เหนือสะดือ จากนั้นเอามืออีกข้างกุมกำปั้นไว้อีกที เวลารัดอัดท้อง ให้กดลงไปในท้องแบบแรงๆ และเร็วๆ ดึงกำปั้นเข้าข้างในและขึ้นข้างบนทุกครั้งที่อัดท้อง ให้รู้สึกเหมือนคุณพยายามจะยกตัวเขาลอยขึ้นจากพื้น  รัดอัดท้องเร็วๆ และแรงๆ รัดอัดท้อง 5 ครั้งแบบเร็วๆ ติดกัน ถ้าอะไรที่ติดคอยังไม่หลุดออกมา ให้ทำซ้ำอีก 5 ครั้ง ถ้าอะไรที่ติดคอเขาอยู่ไม่ยอมหลุดออกมาหลังปฐมพยาบาลแบบ Heimlich maneuver ให้เริ่มทุบหลัง โดยใช้สันมือกระแทกลงไปที่หลังของเขา 5 ครั้ง พยายามทุบบริเวณตรงกลางระหว่างกระดูกสะบัก ทุบลงไปตรงๆ แรงๆ เพราะต้องกระแทกให้อะไรที่ติดคอหลุดออกมา แต่ให้ใช้มือทุบลงไปตรงตำแหน่งที่ว่าเท่านั้น อย่าไปบีบรอบๆ ชายโครงหรือที่ท้อง ถ้าสุดท้ายแล้วอะไรที่ติดคอไม่หลุดออกมา ให้รีบพาเขาไปโรงพยาบาลหรือโทรเรียกรถพยาบาล จริงๆ แล้วควรให้คนเตรียมรถหรือโทรเรียกรถพยาบาลตั้งแต่เห็นว่าปฐมพยาบาลแบบ Heimlich ครั้งแรกแล้วไม่ได้ผล และคุณกำลังจะเริ่มทุบหลังเขาอีกรอบ พอรถพยาบาลมาถึง หรือเมื่อขับมาส่งเขาถึงโรงพยาบาล เจ้าหน้าที่จะรับช่วงต่อเอง ก็ให้ถอยออกมา อย่าไปเกะกะเจ้าหน้าที่เขา ถ้าคุณเอาแขนโอบรอบตัวเขาไม่สะดวก หรือถ้าเขาล้มลงกับพื้นแล้ว ก็ต้องจับเขานอนหงาย ให้บอกเขาว่าค่อยๆ นอนหงาย หรือเป็นฝ่ายช่วยจัดท่าทางให้เขาเอง คุกเข่าให้ตัวคุณคร่อมอยู่ด้านบนของคนที่จะช่วยชีวิต โดยคุกเข่าคร่อมช่วงสะโพกของคนที่นอนหงายอยู่ วางมือข้างหนึ่งซ้อนทับบนอีกมือ ให้สันมือของมือข้างล่าง อยู่ที่ท้องของคนที่จะช่วยชีวิต หรือก็คือบริเวณที่อยู่ใต้ชายโครงพอดี แต่เหนือสะดือขึ้นมา ถ่ายน้ำหนักตัว กดมือลงไปที่ท้องของคนที่นอนอยู่ โดยดันขึ้นด้านบนเล็กน้อย กดท้องซ้ำๆ แบบนี้ จนอะไรก็ตามที่ติดคอเขาอยู่หลุดออกมา และเขาเริ่มหายใจได้ ถ้าคุณปฐมพยาบาลแบบ Heimlich แล้วไม่สามารถทำให้อะไรที่ติดคอหลุดออกมาได้ ให้รีบพาเขาไปโรงพยาบาล หรือโทรเรียกรถพยาบาล เพราะถ้าการปฐมพยาบาลล้มเหลว ผู้ประสบเหตุต้องได้รับการช่วยเหลือจากเจ้าหน้าที่ผู้เชี่ยวชาญโดยด่วน พอรถพยาบาลมาถึงแล้ว ให้คุณตอบคำถามหรืออธิบายเจ้าหน้าที่ไปว่าเกิดอะไรขึ้น และปล่อยให้เจ้าหน้าที่รับช่วง ช่วยชีวิตต่อไป เริ่มจากกำหมัดแน่นข้างหนึ่ง ไม่จำเป็นว่าต้องใช้มือข้างที่ถนัด จะข้างไหนก็ได้ แนบกำปั้นข้างที่มีนิ้วโป้งกับหน้าท้องของตัวเอง ให้กำปั้นอยู่ล่างชายโครง แต่เหนือสะดือ จากนั้นใช้มืออีกข้างกุมรอบกำปั้นไว้ กดมือเข้าหาหน้าท้องตัวเอง ทำซ้ำๆ จนอะไรที่ติดคออยู่หลุดออกมา ให้รัดอัดท้องเร็วๆ และขึ้นข้างบน และสังเกตว่าอะไรที่ติดคอหลุดออกมาหรือยัง ถึงปฐมพยาบาลตัวเองสำเร็จ เอาอะไรที่ติดคอออกมาได้แล้ว ก็ควรไปตรวจร่างกายที่โรงพยาบาลอีกอยู่ดี คุณหมอจะได้เช็คว่าไม่มีอาการผิดปกติอื่นๆ แต่ถ้าปฐมพยาบาลตัวเองไม่ได้ผล เอาอะไรที่ติดคอออกมาไม่ได้ ก็ต้องให้คนรีบพาไปโรงพยาบาลหรือเรียกรถพยาบาลด่วน
อุ้มเด็กคว่ำหน้าลง. ทุบหลังเด็กเร็วๆ 5 ครั้ง. พลิกตัวเด็กนอนหงาย. กดหน้าอกเด็ก 5 ครั้ง. โทรเรียกรถพยาบาลถ้าปฐมพยาบาลไม่สำเร็จ. เช็คก่อนว่าเขามีอะไรติดคอจริงหรือเปล่า. บอกให้เขารู้ว่าคุณกำลังจะปฐมพยาบาลเขาแบบ Heimlich. เอาแขนโอบรอบเอวเขา. วางมือให้ถูกต้อง. รัดอัดท้องหลายๆ ครั้ง. ทุบหลัง. โทรเรียกรถพยาบาล. ให้เขานอนหงาย. คุกเข่าคร่อมสะโพกเขา. จัดตำแหน่งของมือ. ใช้มือกดหน้าท้องของเขา. โทรเรียกรถพยาบาล. กำหมัด. กดกำปั้นที่หน้าท้อง. รัดอัดท้อง. ไปโรงพยาบาล.
https://www.wikihow.com/Perform-the-Heimlich-Maneuver https://www.wikihow.com/Perform-the-Heimlich-Maneuver https://www.wikihow.com/Perform-the-Heimlich-Maneuver https://www.wikihow.com/Perform-the-Heimlich-Maneuver
Performing the Heimlich on an Infant Performing the Heimlich on a Standing Person Performing the Heimlich on Someone Lying Down Performing the Heimlich on Yourself